CONSILIUL LOCAL AL MUNICIPIULUI TIMIŞOARA                        Aprobat,                                       
Direcţia  de Asistenţă Socială Comunitară Timişoara                                 PRIMAR 

Nr.57/08.01.2009                                                          Dr.Ing  Gheorghe Ciuhandu




           R E F E R A T 

privind  aprobarea  încheierii actului adiţional de prelungire  a Convenţiei- anexa la Hotărârea Consiliului Local al Municipiului Timişoara nr. 29/29.01.2008  , încheiată între   Consiliul Local al Municipiului Timişoara şi Fundaţia Timişoara '89  

Fundaţia Timişoara '89, cu sediul în Municipiul Timişoara, Spl. Nicolae Titulescu nr.2 este organizaţie neguvernamentală, fără scop patrimonial,  care furnizează servicii sociale destinate persoanelor aflate în situaţie de criză.
Prin adresa nr. SC2008-028876 din data de 15.12.2008, înregistrată la Primăria Municipiului Timişoara, Fundaţia Timişoara '89 solicită Consiliului Local al Municipiului Timişoara, pentru anul 2009, aprobarea prelungirii susţinerii financiare a serviciului social de tip Centru de Informare şi Consiliere.
Menţionăm că în anul 2008 prin Hotărârea Consiliului Local al Municipiului Timişoara nr. 29/29.01.2008 a fost aprobată o Convenţie încheiată între Consiliului Local al Municipiului Timişoara şi Fundaţia Timişoara '89, pe o perioadă de un an, cu posibilitatea de prelungire prin hotărâre a Consiliului Local. 

În baza acestei Convenţii s-a obţinut susţinerea financiară pentru desfăşurarea activităţilor Centrului de Informare şi Consiliere. Ca urmare a obligaţiilor părţilor stabilite în convenţia amintită, reprezentanţii Direcţiei de Asistenţă Socială Comunitară au realizat trimestrial activitatea de monitorizare  şi evaluare a serviciului amintit. Rezultatele analizei activităţilor desfăşurate au demonstrat faptul că acest serviciu:  funcţionează cu respectarea standardelor generale de calitate în domeniul furnizării de servicii sociale; oferă servicii adaptate nevoilor comunităţii; este vizibil în comunitatea locală, fapt demonstrat prin numărul mare de beneficiari; dispune de personal specializat capabil de a gestiona problemele asistaţilor; iniţiază parteneriate cu alţi actori sociali locali; asigură accesul egal la serviciile sociale pentru toate categoriile de beneficiari; colaborează cu organisme internaţionale care susţin ocazional fundaţia.
În prezent, Fundaţia Timişoara '89 nu are posibilitatea de a susţine financiar în totalitate activitatea Centrului de Informare şi Consiliere. Menţionăm că din fonduri externe, donaţii şi sponsorizări ocazionale, se reuşeşte acoperirea cheltuielilor legate de întreţinerea imobilului în care funcţionează Fundaţia Timişoara '89, precum şi plata salariului unei persoane, încadrate cu jumătate de normă. 

Luând în considerare cele menţionate, în temeiul art.33, lit.(d) şi art.40 din Legea nr. 47/2006 privind sistemul naţional de asistenţă socială, şi în conformitate cu prevederile art.36 alin.2, lit.”d” şi  lit.”e”, alin. 6 lit.” a” pct.2 şi alin 7, lit. „a” din Legea  nr. 215/2001 privind administraţia publică locală, republicată,  propunem:

· aprobarea  încheierii actului adiţional de prelungire cu un an  a Convenţiei- anexa la Hotărârea Consiliului Local al Municipiului Timişoara nr. 29/29.01.2008, încheiată între   Consiliul Local al Municipiului Timişoara şi Fundaţia Timişoara '89.
La prezentul referat anexăm în copie următoarele:

· solicitarea Fundaţiei Timişoara '89 nr. S.C.2008-028876 din data de 15.12.2008,
· Hotărârea nr. 29/29.01.2008 privind aprobarea convenţiei între Consiliului Local al Municipiului Timişoara şi Fundaţia Timişoara '89 pentru susţinerea unor servicii sociale la nivelul Municipiului Timişoara.

